Úradný vestník L 084 , 05/04/2000 S. 0008 - 0009



Nariadenie Komisie (ES) č. 710/2000 z 3. apríla 2000 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2658/87 z 23. júla 1987 [1] o colnej a štatistickej nomenklatúre a Spoločnom colnom sadzobníku, naposledy zmenené a doplnené nariadením Komisie (ES) 254/2000 [2], najmä na jeho článok 9, keďže: (1) S cieľom zabezpečiť jednotné uplatňovanie kombinovanej nomenklatúry tvoriacej prílohu uvedeného nariadenia je potrebné prijať opatrenia týkajúce sa zatriedenia tovaru uvedeného v prílohe tohto nariadenia. (2) Nariadenie (EHS) 2658/87 stanovilo všeobecné pravidlá na interpretáciu kombinovanej nomenklatúry; tieto pravidlá platia aj na akúkoľvek inú nomenklatúru, ktorá celkom alebo čiastočne z nej vychádza alebo ktorá k nej pridáva ďalšie členenie a ktorá je založená na osobitných ustanoveniach spoločenstva, s cieľom uplatňovania colných alebo iných opatrení týkajúcich sa obchodovania s tovarom. (3) V súlade s týmito všeobecnými pravidlami sa tovar opísaný v stĺpci 1 tabuľky v prílohe k tomuto nariadeniu musí zatriediť v rámci číselných znakov KN uvedených v stĺpci 2 na základe odôvodnení stanovených v stĺpci 3. (4) Je vhodné, aby držiteľ mohol i naďalej uplatňovať záväznú colnú informáciu vydanú colnými orgánmi členských štátov v súvislosti so zatrieďovaním tovaru v rámci kombinovanej nomenklatúry, ktorá nie je v súlade s ustanoveniami tohto nariadenia, počas obdobia troch mesiacov podľa ustanovení v článku 12 ods. 6 nariadenia Rady (EHS) 2913/92 z 12. októbra 1992 ustanovujúcom Colný kódex spoločenstva [3], naposledy zmeneného a doplneného nariadením Európskeho parlamentu a Rady ES 955/1999 [4]. (5) Opatrenia uvedené v tomto rozhodnutí sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov KN uvedených v stĺpci 2 tejto tabuľky. Článok 2 Záväzná sadzobná informácia vydaná colnými úradmi členských štátov, ktorá nie je v súlade s ustanoveniami tohto nariadenia, môže sa naďalej uplatňovať v súlade s ustanoveniami článku 12 ods. 6 nariadenia (EHS) 2913/92 počas obdobia troch mesiacov. Článok 3 Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. apríla 2000 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 28, 3.2.2000, s. 16. [3] Ú. v. ES L 302, 19.10.1992, s. 1. [4] Ú. v. ES L 119, 7.5.1999, s. 1. -------------------------------------------------- PRÍLOHA Opis tovaru | Zatriedenie (číselné znaky KN) | Dôvody | (1) | (2) | (3) | — sušina: | 63 | — obsah tuku v sušine: | 51,2 | — bielkoviny: | 24 | — hmotnostný obsah vody v beztukovej forme | 54,6 | | | 04069021 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 0406, 040690 a 04069021. Výrobok, ktorý má vlastnosti syra Cheddar, zatriedi sa v rámci číselného znaku KN 04069021, bez ohľadu na čas zretia. | 2. Citrus latifolia: .limety rôznych farie, od tmavozelenej až po bledožltú, s tenkou šupkou a charakteristickou kyslou vôňou a chuťou, vajcovitého tvaru, prakticky bez kôstok a s obvyklou hmotnosťou medzi 70 až 120 g. | 08059000 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 0805 a 08059000. Citrus latifolia je odlišný druh limietako sú limety druhu Citrus aurantifolia položky 08059020. | 3. Krabie sušienky v tvare tvrdých priehľadných diskov, čiastočne uvarené a vysušené v sušičke, vyrobené zo škrobu, vody, soli, cukru (približne 4 %), mäsa z kreviet (približne 5 %), obsahujúce prášok do pečiva. Výrobok je pripravený na konzumáciu len po vypražení na oleji alebo masti. | 19059060 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 1905, 190590 a 19059060. Tepelná úprava sa považuje za čiastočné varenie a výrobok je preto vylúčený z položky 1901 (pozri vysvetlivky HS k položke 1901, II., poznámka o vylúčení e)). Kvôli pridaniu cukru a mäsa z kreviet stratil výrobok vlastnosti výrobku číselného znaku KN 19059020. | 4. Uhorky, ktoré prešli úplným mliečnym kvasením, ponorené v slanom náleve. Nálev obsahuje 8,4 % hmotnosti soli a 1 % mliečnej kyseliny. Uhorky sa používajú na prípravu výrobku známeho ako čalamáda. | 20059080 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 2005, 200590 a 20059020. Uhorky, ktoré prešli úplným mliečnym kvasením, sú vylúčené z položky 0711 bez ohľadu na obsah soli v náleve (pozri posledný odsek vysvetliviek HS k položke 0711 a posledný odsek vysvetliviek HS k položke 07114000). | --------------------------------------------------